Sådan Fix en Blank Laptop Screen\nSådan Fix en Blank Laptop Screen\nTaber skærmen på en bærbar computer eller bærbar computer er en forvirrende og frustrerende problem. Det er et problem , der er lidt vanskelig at diagnosticere , og de kan kræve specialværktøj og en betydelig økonomisk satsning at reparere. Når displayet på en bærbar computer standser arbejdet , computeren er normalt ikke værd at investeringen at reparere. Ting du skal\nKorrekt størrelse skruetrækkere ( Phillips og Standard)\nKompatibel udskiftning LCD-panel\nDiagnosticere problemer med computeren . Se på skærmen fra det øjeblik du trykker på afbryderknappen gennem den tid det skal tage for at starte Operating System.Adjust computerens kontrast og lysstyrke gennem deres fulde intervaller for at sikre , at skærmindstillingerne ikke er blevet changed.Reset computerens LCD - ekstern skærm display med LCD /ekstern skærm tastekombination , og genstart computer.Continue til trin 2, hvis skærmen er blank hele opstart processen.\nJuster skærmen fra sin fuldt lukket stilling til sin helt åben position . Se skærm til enhver ændring fra en blank skærm til en skærm eller omvendt . Hvis skærmen blinker eller nedskæringer ud, vil LCD -panelet skal udskiftes . Gå til trin 5. .\nSpring dette trin, hvis din computer ikke har en ekstern skærm output.Connect computerens eksterne skærmudgang til en kendt god skærm og ændre visningen fra LCD til ekstern skærm ( tastekombinationen er forskellig for alle bærbare mærker ) . Genstart comptuer hvis nødvendigt.Hvis computeren ikke vises på den eksterne skærm, kan grafikkortet være dårligt . Gå til trin 6. .\nRådfør dig med en professionel tekniker til at bestemme omkostningseffektiviteten på at udskifte din computers LCD , hvis du ikke er vidende i dette area.Purchase en kompatibel erstatning LCD og installere det selv , eller betale en professionel tekniker til at gøre det , hvis du ikke føler dig tryg udfører reparationen .\nKontroller, at skærmens tilslutningskabler ikke er løse eller afbrudt , inden du forsøger at erstatte it.Replace den overvåge dig selv ved fjerne den gamle skærm . Tag hængseldækslerne ved forsigtigt nysgerrige dem. Se, om de er skruet til computeren, før prying.Find skærmkablet tilslutning til bundkortet. Vend computeren om og fjern eventuelle plader, der kan dække det punkt forbindelsen. Bemærk retningen af kablerne , før du afbryder them.Unscrew skærmen fra hængsler og forsigtigt fjerne det fra din computer. Før den nye LCD panelets ledningerne gennem samme sti som de gamle ledninger , og tilslut dem. Fastgør den nye LCD hængsler og erstatte hængslet covers.Power computeren op og kontrollere, at det fungerer. Hvis det ikke sker, søges efter de ledningsforbindelser .\nrådføre sig med en professionel tekniker til at bestemme omkostningseffektiviteten af at erstatte computerens bundkort eller grafikkort , hvis du ikke er vidende i dette area.Purchase en kompatible udskiftnings bundkort eller skærmkort, og installere selv eller betale en professionel tekniker til at gøre det , hvis du ikke føler dig tryg udfører reparationen .\nUdskift bundkortet ved at skille computeren. Dokumentere hver forbindelse og være sikker på at beholde alle skruer og smådele for at samle computeren korrekt. Saml computeren og magt det op , tjekke tastaturet til at sørge for, at det har været genetableret properly.Replace grafikkortet ved at fjerne nogen dæksler eller plader , der skjuler kortet. Fjern det gamle kort og installere det nye kort i stedet. Tænd for computeren for at teste displayet .\nForrige ： Sådan reparere & Udskift en bærbar cd-rom\nnæste ： Sådan Fix resolutionen på en Apple Laptop\n· Sådan downloader Voice Activator Fra Cydia\n· Sådan gendannes en Lost papirkurven\n· Hvordan at vide, din computer har en virus


Glutenfri pæretærte med marcipan og mandelflager | Kontrolpanel Glutenfri pæretærte med marcipan og mandelflager – Kontrolpanel\nMit køkken er altid rodet og ser ekstremt kaotisk ud, når jeg går igang med nye projekter - i hver\nGlutenfri pæretærte med marcipan og mandelflager\nEfter en masse arbejde de sidste par dage, er jeg nu taget hjem til mine forældre og er gået i hi. Jeg har virkelig bare haft brug for at komme hjem til Aarhus. Hjem til mine vante omgivelser, roen og lidt ekstra forkælelse og omsorg. Bare dét at kunne sove længe uden at blive vækket af ambulancer eller dyttende bilister (ja, jeg bor på Østerbrogade). Bare dét at gå lange ture i skoven og nyde solen i baghaven. Bare dét at komme hjem til et fyldt køleskab, og at der altid er en kærlig mor, som sørger for lune morgenboller og aftensmad på bordet.. Det er ren forkælelse for en madelsker som mig!\nMen afslapning for mig er også at stå i et køkken og eksperimentere med nye opskrifter. Dagens udfordring bestod derfor i at lave en pæretærte med en glutenfri mørdej, eftersom min søster er glutenintolerant. Og jeg kan sige på min forældres, min søsters og mine egne vegne, at den blev godkendt!\nMørdejen lavede jeg på mandelmel i stedet for almindelig hvedemel, og det gav tærten (sammen med marcipanen) en smag af mazarintærte. Denne mazarintærte-fornemmelse sammen med de pocherede pærer gav en perfekt kombination – især når den lige blev toppet med creme fraiche og flødeskum. Hmm, den skal uden tvivl laves igen snart.\n½ tsk. vaniljepulver eller kornene fra 1 vaniljestang\nTærteform på 24 cm\nMel, HUSK og flormelis blandes sammen.\nSkær det kolde smør i små tern og smuldre det ind i melet.\nNår smørret er fordelt rundt i melblandingen, så tilsættes ægget og dejen æltes sammen. Men ælt ikke for meget – du skal bare lige sætte dejen sammen til en fast klump.\nPak dejen ind i film og lad den lægge på køl i ca. 30 min.\nSkræl pærerne og skær stilk, bund og kernehuset ud.\nVarm en gryde op med 1 liter vand med sukker og vanilje.\nNår det koger tilsættes pærerne og lad det koge i sukkerlagen i ca. 8-10 min.\nStik en kniv i dem, hvis de er bløde og slipper nemt, så er de færdige.\nSmør tærteformen med smør eller neutral olie.\nRul mørdejen ud med en kagerulle eller fordel dejen med fingrene i tærteformen. For mig blev dejen lidt for klistret til, at jeg kunne rulle den ud og flytte den, så jeg gjorde det blot med fingrene, og det fungerede helt fint!\nBag den ved 180 grader i ca. 15 min. den skal være gylden, men ikke færdigbagt. Hold øje med den – det kan pludselig gå stærkt! (Min fik lige i overkanten, som I kan se på billedet)\nMarcipanen rives ned i en skål.\nBland sukker og æg i.\nRør i marcipanmassen, indtil den er ensartet.\nLæg pærerne på tærtebunden i en cirkel og den sidste i midten.\nFordel marcipanmassen oven på pærerne og drys til sidst med mandelflager.\nBag yderligere i ovnen ved 170 grader i ca. 15-20 min.\nServeres med creme fraiche og flødeskum.\nEspresso-islagkage med kiksebund og marcipan...\nKan man undvære HUSK i dejen?? Eller er den med til at binde den sammen??\nUndskyld, den sene tilbagemelding.\nDet er vigtigt at have HUSK i dejen, da den binder væsken, og som du selv siger, binder dejen sammen.\nHar du erfaring med om tærten kan fryses ned, og varmes op ?\nBeklager det sene svar.. Nej, det har jeg ikke, men tænker da, at det er muligt!\nMit køkken er altid rodet og ser ekstremt kaotisk ud, når jeg går igang med nye projekter - i hvert fald, hvis man ser det …


”Jeg ville jo gerne have, at det var mig, der havde fået sclerose og ikke hende” | Scleroseforeningen\n”Jeg ville jo gerne have, at det var mig, der havde fået sclerose og ikke hende”\nDa Sofie Bloch Jørgensens lillesøster, Stine, fik sclerose for fire år siden, følte Sofie, at hun skulle passe mere på Stine. Sygdommen har givet relationen mellem de to søstre et ekstra lag, og selvom de to søstre altid har været tætte, så værdsætter Sofie i dag tiden med Stine ekstra meget.\nFoto: Andreas Bang Kierkegaard\nDen dag Sofie fik nyheden om, at nu havde hendes lillesøster Stine fået sclerose, ramlede hverdagen sammen. For hendes søster lå der i hospitalssengen med en helt lam arm, og hvordan skulle Sofie nu kunne passe på sin søster, og hvordan skulle hun fjerne sclerose igen? Sclerosen blev altoverskyggende for familien, som ellers altid finder løsninger på problemerne:\n”Lige da Stine fik sclerose, var det virkelig svært at have nogle frirum – selv i fodbolden. Sclerose fyldte alt, og jeg var nok i en benægtelsesfase, hvor det hele bare ramlede,” fortæller Sofie, som udover at spille fodbold på eliteplan også arbejder på Hummels hovedkontor, hvor hun er ansvarlig for indkøb og produktudvikling til Hummels digitale platforme.\nHendes lillesøster har ikke mærket meget til sin sclerose siden det første attak. Frygten for det næste har Sofie bevidst valgt ikke skal styre hendes tanker. Det kommer der intet godt ud af, forklarer hun. Det er bedre at tage det, når det kommer.\nSofie er storesøster til den tre år yngre Stine, og med sclerosens indtog i familien, kom uforudsigeligheden. Men også Sofies egne tanker om, at hun skulle passe ekstra på Stine. For sådan gør en storesøster jo.\n”Selvom jeg godt ved, at jeg ikke kunne have gjort noget anderledes, så ville jeg jo gerne have, at det var mig, der havde fået sclerose og ikke hende,” fortæller Sofie.\n”Men hun har bare overrasket os alle og været så stærk. Når en, man elsker, lever med sådan en sygdom, har man jo lyst til at være stærke for vedkommende. Men hun har håndteret det så godt, og hun er virkelig en person, som bare kan klare det. Det rører mig virkelig, at hun kan det. Det har selvfølgelig også gjort det nemmere for mig som pårørende, at Stine har taklet det sådan. Jeg bakker bare op om den måde, hun selv vælger at håndtere sclerosen på.”\nSelvom Sofie ikke går og tænker på søsterens sclerose hver dag, så vokser tankerne alligevel indimellem. Når Sofie kan se, at Stine er i dårligt humør – eller når sclerosen så småt begynder at røre på sig.\n”Det er svært at vide, hvad man skal gøre som pårørende, når man ikke kan gå ind og fjerne det. Vi har altid været en familie, som har handlet og løst problemerne. Det er bare svært ved sclerose, når det aldrig går væk, og vi ikke kan vide, hvordan den udvikler sig,” fortæller Sofie.\nSom storesøster er håbet vigtigt for Sofie. Det er nemlig det håb, hun kan læne sig op ad, når hun står ved siden af som pårørende.\n”Jeg er nok overoptimist. Jeg tror på, at det var et enkelt attak, og det var det. Det er også det, jeg siger til Stine, hvis hun har en dårlig dag. Hun tror nok ikke altid på det, og det er heller ikke altid, jeg skal møde Stine med den optimisme,” siger Sofie.\n”Men jeg ville selv knække, hvis ikke jeg havde det mindset. Selv hvis Stine skulle få et attak mere, så kan jeg ikke gå og frygte hver dag, at det sker. Jeg bliver nok mest bekymret for fremtiden, når jeg kan mærke min lillesøsters bekymring. Det er bare svært at forestille sig en forværring lige nu, når Stine har det så godt, som hun har det i dag. Så jeg er nok lidt en jubeloptimist.”\nSclerosen har givet perspektiv\nSelvom de to søstre altid har været tætte, så er der alligevel noget særligt ved den tid, de bruger sammen, efter Stine har fået sclerose:\n”Jeg sætter mere pris på de ting, vi kan sammen. Vi kan rejse sammen og gøre helt normale ting. Og sclerosen har sat det lidt i perspektiv, for vi skal ikke tage livet og gangfunktioner for givet,” siger Sofie.\nSærligt én oplevelse husker Sofie. De to søstre arrangerede nemlig en You Go-dag for familie og venner, hvor de gik for at sætte fokus på sclerose.\n”Det var fantastisk at gøre noget sammen med Stine og gøre noget med hjertet, som man føler forandrer noget. Men det var også en følelsesmæssig hård dag, hvor jeg kom til at tænke på sclerosen, og hvor alvorlig den er, og hvordan den mon kommer til at påvirke Stine. Og hvor ville jeg bare ønske, at min lillesøster aldrig havde fået den sygdom.”


Skolekredsen | Boddum-Ydby Friskole og Børnehus\nDet er skolekredsen, der står bag Boddum-Ydby Friskole og Børnehus. Da kommunen i 2003 nedlagde folkeskolerne i Boddum og Ydby, blev skolekredsen dannet med det formål at starte en friskole. Alle der har børn i friskolen er automatisk med i forældrekredsen og dermed i skolekredsen. Alle andre interesserede kan søge om optagelse i skolekredsen ved at henvende sig til skolen. Det koster 100 kr. om året at være medlem.\nSom medlem er man med til at vælge repræsentanter til skolens bestyrelse, der står som ansvarlig for skolens drift. Bestyrelsen har ansat en skoleleder, der står for den daglige drift af skolen.\nSom medlem af skolekredsen inviteres man også til at deltage i forskellige arrangementer i løbet af året. Der bliver udsent nogle nyhedsbreve til alle medlemmer, og man kan få alm. ugentlige nyhedsbreve tilsendt via mail.\nSom skolekredsmedlem er man med til at støtte op om skolen. Det gælder økonomisk, men mest som en slags assurandør eller ambassadør, der kan være med til at skaffe nye elever. Fortælle om skolen ude i baglandet og hele tiden være med til at fortælle den gode historie.\nØnsker du at være medlem af skolekredsen, så kontakt skolen.\nNyhedsbrev til Skolekredsen - Feb. 2020\nKommende arrangementer Kære skolekredsmedlemmer\nTiden nærmer sig for vores generalforsamling. Som medlem af vores skolekreds skal jeg hermed invitere jer til denne årlige begivenhed. Den foregår onsdag den 11. marts kl. 19.30 i skolens gamle gymnastiksal. Jeg håber I har lyst til at afsætte aftenen og være med i det store fællesskab bag skolen. På denne aften snakkes der om skolens arbejde, samt om visioner og mål. I den forbindelse vil jeg gerne takke jer i skolekredsen for at stå bag skolen og bakke op om vores eksistens. Mange af jer ser vi til vores arrangementer, og det er dejligt at mærke. Det betyder meget, at vi har gæster i huset, der kan være med til at sprede gode informationer og vibrationer ud i baglandet omkring skolen.\nDagsordenen til generalforsamlingen indeholder den foreskrevne dagsorden med beretninger fra formand og skoleleder. Regnskabet for 2019 vil blive gennemgået. Der skal som altid være valg til bestyrelsen, og til sidst er der indkomne forslag samt drøftelse af diverse indlæg. I løbet af året er der forskellige udvalg, der arbejde med f.eks. julestue og annoncering mm. Der vil også være orientering fra disse udvalg. Selvfølgelig vil der også være tid til en kop kaffe og en god snak.\nDet koster 100 kr. at være medlem af skolekredsen/støttekredsen. Da brug af girokort efterhånden er en bekostelig affære, vil vi ikke længere vedlægge disse. Vi opfordrer til, at man betaler via netbank eller MobilePay. Her kommer betalingsoplysningerne, I skal bruge i forbindelse med betalingen.\nBetaling via netbank: Reg.nr. 9111 – Konto nr. 0002416530. Husk at skrive Skolekreds/navn. Betaling via MobilePay: Betal til 39070. Skriv Skolekreds/navn.\nVi vil opfordre til, at I får betalt inden generalforsamlingen. Dette gælder i forhold til statistik, samt at I dermed også har stemmeret på selve generalforsamlingen.\nHvis nogen har lyst til at give mere, skal I selvfølgelig være velkommen til at give en gave. Det kan gøres ved at forhøje indbetalingen af kontingentet, eller foretage en selvstændig indbetaling til skolen på samme måde som med kontingentet, men mærket med ”Gave.”\nFor snart et par år siden fik vi startet ”Team Bedstefar”, der er et tilbud til bedsteforældre og skolekredsmedlemmer. Man mødes tirsdage i de lige uge kl. 09.00 til kaffe og rundstykker. Herefter gennemgås diverse arbejdsopgaver, som man i fællesskab forsøger løst i løbet af formiddagen. Kl. 12.00 sluttes der af, og vi siger på gensyn igen om 14. dage. Hvis flere skulle have lyst til at være med, skal man være meget velkommen.\nJeg har mailadresser på nogle af jer, og de fleste modtager hver uge skolens nyhedsbrev, der udsendes hver onsdag. Hvis flere af jer ønsker at modtage dette, så send mig lige en mail på morten@nebel.dk så skal jeg sætte jer på listen. Hvis I pt. ikke får nyhedsbrevet, men mener I har givet os mailadressen, så send den igen. På den måde vil I også få meddelelser om arrangementer, tidspunkter og almindelig info om, hvad der sker på skolen. Det er også dyrt at sende breve, så fremadrettet vil vi gerne kunne sende dette nyhedsbrev via mail til nogle flere af jer.\nSom skolekredsmedlemmer er I altid velkommen til at kigge ind på skolen, og når vi har forskellige arrangementer, glæder det os, at vi altid ser mange af jer. I den kommende tid er der et par arrangementer, jeg her vil nævne:\nMandag den 24. februar fejrer vi fastelavnsfest i hallen sammen med idrætsforeningen. Her plejer ofte at være flere bedsteforældre med. Man betaler lidt for kaffe og fastelavnsboller.\nTorsdag dem 27. februar sætter vi noget helt nyt i gang. Vi har fået lov til at være med i et stort nyt projekt, der hedder Syng, Spis og Snak, der styres af højskolerne i Danmark. Et projekt der går ud på at vi i Danmark igen skal have sat fællessang og højskolesang på dagsordenen. Derfor vil vi over de næste 3 år lave 12 arrangementer, hvor vi invitere alle interesserede fra både nær og fjern til en aften, hvor der både skal spises og synges sammen. Den 27. februar starter vi med aftensmad kl. 18.00. Kl. 19.00 synger vi en times tid og slutter af med en kop ståkaffe. Det vil glæde mig meget at se mange af jer synge med på gode gamle og nye danske sange, der lidt at gøre med foråret. Hvis man ønsker at komme at spise kl. 18.00, må man meget gerne melde sin ankomst, men det er ikke, noget man skal. Jo flere der tilmelder sig, jo bedre ved vi, hvor mange vi skal lave mad til.\nTorsdag den 2. april er der skolefest. Den starter kl. 17.00. Vi starter med at spise, hvorefter eleverne laver en cirkusforestilling. Derefter er der hygge og kaffe, og eleverne kan hygge sig i et lille diskotek.\nLørdag den 2. maj har vi skoledag, arbejdsdag og åbent hus. En aktiv dag, hvor børnene er i skole, og forældrene arbejder med forskellige projekter.\nLørdag den 12. juni har vi igen bagagerumsmarked. En hyggelig og festlig dag, hvor skolegården er fyldt op med gode lopper, der i løbet af nogle timer skifter hænder. I forlængelse af bagagerumsmarkedet er der igen fællesspisning kl. 17.00, og kl. 18.00 mødes vi til fællessang i salen, hvor der denne gang er fokus på nogle sommersange. Et arrangement der også hører sammen med projektet Syng, Spis og Snak.\nJeg glæder mig til at se jer onsdag i uge 11 kl. 19.30 til generalforsamlingen og til de efterfølgende arrangementer i løbet af året.\nDirekte telefon til børnehuset er 4041 5949\nDer er åben fra 06.15-17.00 (16.00)


Apartments Garden i Baska til Bedste Pris-garanti | Agoda.com\nJurandvor 152, Jurandvor, Baska, Kroatien, 51523 - Rigtig god placering - Se på kort\nFor rejsende der gerne vil opleve synet og lyden af Baska, så er Apartments Garden det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nApartments Garden tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Hotellet tilbyder familieværelse for at sikre, at gæsterne nyder deres komfortable ophold så meget som muligt.\nNyd værelsesfaciliteter i høj kvalitet under dit ophold. Nogle værelser indeholder aircondition, altan/terrasse, fjernsyn LCD-/plasmaskærm, satellit-/kabel-tv, køleskab, der er med til at hjælpe gæster med at få ny energi efter en lang dag. Desuden sikrer hotellets væld af fritidstilbud, at du har rigeligt at foretage dig under dit ophold. Oplev en engageret og professionel service samt det brede udvalg af bekvemmeligheder på Apartments Garden.


Forklarer nøglen til Inters mesterskab - TV 2\n3. maj. 2021, 06:27\nSkidt bane i Bratislava\nSøndag blev Christian Eriksen og Inter italienske mestre med fire spillerunder tilbage af Serie A.\nSiden november sidste år har blot et hold formået at nedlægge Inter i Serie A. Det var Sampdoria 6. januar i år.\nDen efterfølgende periode med point i hver kamp gjorde, at Inter i midten af februar generobrede førstepladsen, og søndag klokken 16.51 blev det slået fast, at Christian Eriksen og holdkammeraterne ikke kommer til at miste den igen i denne sæson.\nHer blev Milano-klubben italiensk mester, da eneste tilbageværende titeludfordrer, Atalanta, snublede mod Sassuolo.\nForklaringen på Inters succes i Italien siden november skal findes i spillernes større forståelse for den spillestil, cheftræner Antonio Conte ynder at praktisere, lyder det fra Conte selv.\n- Vi vekslede mellem forskellige faser under kampen, stå lidt dybere for at kunne skabe plads, når modstanderen begik fejl, eller invitere modstanderen til at angribe så vi efterfølgende kunne slå kontra. Holdet udviklede sig virkelig i den henseende, sagde Conte ifølge Football Italia i Rai-programmet '90° minuto' søndag.\n- I en sæson skal man være i stand til at have forskellige tilgange for at være uforudsigelig. Man kan ikke altid bare angribe eller altid forsvare. Det handler om at vide, hvornår man skal forcere. Her har vi udviklet os, i at læse kampen og kende til de tidspunkter.\nVendte tilbage til den defensivt orienterede spillestil\nFørst på sæsonen var Inters spillestil mere offensiv, men det resulterede i for mange indkasserede mål, så de gode resultater udeblev.\nConte vendte derfor tilbage til den defensivt orienterede spillestil.\n- Et hold kan ikke presse i 90 minutter uafbrudt. Modstanderne i Italien studerer en og finder måder til at neutralisere ens styrker. Hvis man er tålmodig og venter på det rigtige øjeblik til at angribe - og har et hold i god fysisk forfatning - ved man, at før eller siden vil modstanden miste styrke, sagde Conte.\nDet er Inters første Scudetto, som det italienske fodboldmesterskab kaldes, i 11 år og klubbens 19. mesterskab i alt.\nSøndag udtrykte Conte også sin enorme glæde over mesterskabet:\n- Erobret. Vi har gjort det, skrev han på Instagram.


Arbejdsmiljøregler – Drivhusvarmer\nAlle arbejdspladser er omfattet af arbejdsmiljølovgivningen. Det betyder, at der er bestemte regler omkring arbejdsmiljø, som din arbejdsplads skal opfylde. Der er også en grund til, at der er arbejdsmiljøregler. Det er for at sikre medarbejdernes psykiske og fysiske velbefindende og for at beskytte dem.\nLæs om arbejdsmiljøloven , bekendtgørelser og at-vejledninger, og hvordan reglerne kan bruges. Arbejdsmiljøloven indeholder de generelle bestemmelser om arbejdsmiljøet.\nLoven er bindende for borgerne. Det kan medføre straf, hvis reglerne overtrædes. Har du styr på de nye arbejdsmiljøregler ? Kurset henvender sig til medlemmer af en sikkerhedsgruppe, der har taget den lovpligtige arbejdsmiljøuddannelse for mere end år siden. Find de relevante regler for indretning af kliniske arbejdspladser her – og produkter, der opfylder kravene. Bøderegn til byggeriet for brud på arbejdsmiljøregler Sikkerheden på danske byggepladser er ikke god nok.\nAlt for mange håndværkere kommer til skade, flere endda alvorligt. Ny og nem hjælp til arbejdsmiljøregler og bekendtgørelser.\nHåndbogen – arbejdsmiljø i bygge og anlæg” er en opslagsbog om arbejdsmiljø inden for bygge- og. Meld dig ind i GLS-A og få rådgivning om arbejdsmiljøregler og arbejdsmiljøloven inden for landbrug-, gartneri- og skovbrugserhvervene. Afsnittet er kun tilgængeligt, hvis du er logget ind og har licens til bogen. Før du går i gang: Et arbejdsmiljøproblem? I et forsøg på at lette brugernes tilgang til regelgrundlaget, udgiver Trafik- og Byggestyrelsen nu en vejledning til reglerne.\nSøfartsstyrelsens vejledning vedrørende arbejdsmiljøregler ved værftsarbejde om bord på skibe, og arbejde der må ligestilles hermed. Formålet med denne vejledning, der er udarbejdet i et samarbejde mellem Søfartsstyrelsen og. I medfør af § b og efter bemyndigelse i henhold til § i lov om arbejdsmiljø, jf.\nOffentligt ansatte i EU kræver strammere arbejdsmiljøregler. Arbejdstilsynet, er at klarlægge, hvornår danske skibe er underlagt . Kommende rammer for arbejdsmiljøet i EU må bygge på strammere regler og fokusere på stigende problemer med muskel- og skeletskader, stress, psykisk arbejdsmiljø ud over generelt at få nedbragt antallet af arbejdsulykker, mener den europæiske faglige for . Disse procedurer er kommet udefra i den forstand at de ikke er begrundet i forhold i regelproceduren for arbejdsmiljøregler , men i generelle finanspolitiske hensyn. I Danmark derimod er kravet om en formaliseret procedure for konsekvensberegning oprindeligt udsprunget af specifikke forslag til arbejdsmiljøregler , som af . Nye arbejdsmiljøregler vedtaget.\nFolketinget har netop vedtaget et . Her på siderne kan du læse om de væsentligste krav til arbejdsmiljøet.


Lugtfjerner - Kundeerfaringer\nDK – 5610 Assens\n6471 1115 eller 2019 2316\nE mail: siolit@siolit.com\nKundeerfaringer med Siolit Z lugtfjerner.\nHundeurin med stærk fiskelugt på væg til væg tæppe.\nPletten blev drysset med Siolit Z som derefter blev arbejdet ned i tæppet så godt som muligt. Der blev ikke sparet på pulveret, som straks tog den meget ubehagelige lugt fra pletten. Tæppet blev støvsuget næste morgen og har ikke lugtet siden. ( Det kan måske være en idé, at genbehandle stedet og lade noget Siolit Z blive nede i tæppet, som efterhånden vil blive støvsuget væk over længere tid).\nMuselig i skunk.\nLugten fra et lettere opløst muselig i en skunk i et gæsteværelse blev fjernet. Stedet renset så godt som muligt for ligrester og derpå drysset med Siolit Z. Den sødlige kvalme lugt forsvandt straks, pletten blev støvsuget efter ca. 20 min., - og det var så det.\nSpildt fyringsolie på betongulv.\nVi fjernede så meget som muligt, og tørrede flere gange. Lugten var der stadig, så vi prøvede at drysse med Siolit Z. Det hjalp med det samme på lugten og efter støvsugning var der ingen lugt tilbage fra pletten.\nKommentar: Dieselolie, gyllelugt m.m.\nDet samme vil også være tilfældet med tøj og dieselolie lugt. Jeg har selv brugt det til hænderne efter at have fået dieselolie på dem. Først en grundig indsæbning uden vand, til at tage det værste. Almindelig håndvask og derefter et godt drys med Siolit Z der gnides ind i huden. Grundig håndvask efter ca. 30 sæk og lugten er væk. Jeg vil anbefale at bruge en god håndcreme efter brugen af Siolit Z, da den kan virke udtørrende på huden, - men lugten den er væk. Det samme gælder for gyllelugt både på tøj og hænder. Det er muligt, at det også kan tage gyllelugten i hår, der ofte ikke kan renvaskes, og som begynder at lugte igen ved stuetemperatur. En foreslået behandling kunne være en mellemskyldning efter første hårdvask, hvor man blander noget Siolit Z i f.eks. 1 liter vand og skyller håret med det, efter nogle minutter kan man så vaske håret igen med sæbe.\nSiolit Z optager alle organiske lugte på grund af sin særlige kemiske struktur.\nTøj der har stået for længe i sæbevand.\nJeg havde glemt mit tøj der var sat i blød i en spand, og det lugtede mildt sagt ikke godt da jeg begyndte at kunne lugte det. Jeg skyllede det meget grundigt flere gange, men lugten var der stadig. Skule jeg kassere det eller ringe til Siolit i Assens. Det var tøj i den lidt dyrere klasse så jeg fik noget Siolit Z og kom en god del i skyllevandet. Det næste der skete var meget bemærkelsesværdigt. Under nedsænkningen af tøjet i vandet lød der en svag brusen, jeg tog hurtigt tøjet op igen idet jeg troede Siolitten ville æde mit tøj, men lugten var bare væk, så jeg lagede tøjet ned i Siolitvandet hvor lod det ligge lidt længere. Efterfølgende vaske jeg det på normal vis, og det var reddet.\nSiolit Z i kattegrus.\nVed at tilsætte nogle skefulde Siolit Z i kattegruset kan det bruges over en længere periode uden at komme til at lugte.\nSlut med dårlig lugt fra vasketøj.\nHos Top Rens og Vask i Nykøbing Falster tilsætter man skyllevandet Siolit Z i de tilfælde, hvor vasketøjet lugter, og hvor man har erfaring for, at denne lugt vanskeligt fjernes i vaskeprocessen. En til to store skefulde Siolit Z tilsættes næste sidste hold skyllevand, således at det vaskede tøj får fjernet den sidste rest af dårlig lugt. Selv røglugt kan fjernes fra tøj.\nStøvsuger der lugtede af hund, og som ikke kunne renses for denne lugt, fik lidt Siolit Z ned i støvposen. Resultatet blev at udblæsningsluften ikke mere lugtede, og at støvsugeren ikke måtte kasseres. 1 til to teskeer med Siolit Z suges ind i posen, hvorefter lugten vil være væk. Det anbefales at man gør det udendørs, så man ikke får støv ud i lokalet hvis posen i støvsugeren ikke er tæt.\nRedningsaktion til bamse i Herning.\nHvad gør man når sønnens ynglings bamse har fået en ordentlig sjat dieselolie? Et godt råd vil ikke være at skifte bamsen ud med en anden. Det går bare ikke, så alt tilgængeligt fra materialhandlen blev prøvet, men den lugtede stadig slemt af dieselolie. Siolit Z klarede sagen for den lille gut i Herning, en mindre portion blev i al hast sendt, så bamse igen kunne lugte af det bamser skal lugte af.\nKattetis i sofa.\nEfter Let´s omtale af Siolit Z i Ekstra Bladet har vi hjulpet utrolig mange af med deres lugtproblemer, ikke kun katteurin, men en mængde andre dårlige lugte kan klares med et drys Siolit Z.\nParfumelugt som eksempel.\nFor et stigende antal mennesker er lugt blevet et stort problem. Selv stoffer som eksempelvis parfume og visse sæbeprodukter som mange synes er harmløse kan påføre andre åndedrætsproblemer og det der er værre. Mange har så store problemer med disse ”dufte” at de helt opgiver at gå i teatret eller til koncert. Hjemme hos dem selv kan indkøbte møbler og andet isenkram være et problem, Ved man hvorfra lugten stammer og kan indkredse dem vil Siolit Z eller Siolit Air Clean kunne løse eller minimere problemet.\nSiolit Z og Siolit Air Clean er Zeolitter, som er et 100% naturprodukt der anvendes som blandt andet anvendes som filter i industrien. I Japan bruges produktet til at iblande foder til husdyr. For grisenes vedkommende får de en bedre fødeoptagelse og kødprocent. I Kina blev Zeolitterne givet til køerne, som i gamle dage stalde stod i meget tæt tilknytning til boligen, oftest samme rum. Zeolitterne modvirkede tarmluft og ”dårlig ånde” fra dyrene.\nSiolit Air Clean bruges til luftrensning, men kan selvfølgelig også lægges på en plet der lugter.\nSiolit Z og Air Clean er godkendt til økologisk jordbrug.\n”Det kan anvendes overalt. Nogen bruger også Siolit til at vaske med. Det findes både som sten og pulver\nJeg har god erfaring med dette produkt. Det har taget uønsket parfumeduft på et klinkegulv, samt i min skuffe på badeværelset, hvor der har været barbersprit. Jeg vil anbefale, man fejer ziolitten op efter brug i stedet for at støvsuge det op, hvis man benytter pulveret. På klinkegulvet lagde jeg en strømpe med ½ kg. Ziolit, dernæst lagde jeg en sort affaldspose ovenpå på og tapede fast langs kanterne, således at zeolitten kunne virke i et ”lukket rum”. Efter et par dage tog jeg strømpen med ziolit ud og hang den til udluftning i et døgn og gentog derefter processen. Dette blev gjort flere gange over nogle uger. Ziolitten i badeværelsesskuffen lod jeg bare ligge nogle måneder og tog ind imellem strømpen ud til udluftning”\nDrys pletten med Siolit Z, lad det stå natten over eller længere. Støvsug stedet og lugten vil i de fleste tilfælde være væk. Er der mere lugt kan det skyldes, at ikke hele pletten fik en omgang pulver, eller at lugten er trængt dybere ned i stoffet. Gentag behandlingen og lad det stå så længe som muligt, børst eventuelt pulveret dybere ned i tæppet. Siolit Z indeholder ingen skadelige kemikalier, der kan skade eller misfarve tøj og lignende.\nVed fare for indånding skal støvmaske anvendes.\nZeolitterne kan bruges i haven, dels som jordforbedring og som små ”vandtanke” i jorden.\nFundet på internettet:\n” Siolit Z kan bestilles hos Siolit A/S, 5610 Assens, tlf.64711115 eller http://www.siolit.com/\n"Siolit Z er fremstillet af vulkanske mineraler af zeolit og er et 100% rent og miljøvenligt naturprodukt. De vulkanske mineraler har en åben krystalstruktur, der optager lugtstofferne. Det kan anvendes overalt. Nogen bruger også Siolit til at vaske med. Det findes både som sten og pulver Jeg har god erfaring med dette produkt. Det har taget uønsket parfumeduft på et klinkegulv, samt i min skuffe på badeværelset, hvor der har været barbersprit. Jeg vil anbefale, man fejer ziolitten op efter brug i stedet for at støvsuge det op, hvis man benytter pulveret. På klinkegulvet lagde jeg en strømpe med ½ kg. Ziolit, dernæst lagde jeg en sort affaldspose ovenpå på og tapede fast langs kanterne, således at zeolitten kunne virke i et ”lukket rum”. Efter et par dage tog jeg strømpen med ziolit ud og hang den til udluftning i et døgn og gentog derefter processen. Dette blev gjort flere gange over nogle uger. Ziolitten i badeværelsesskuffen lod jeg bare ligge nogle måneder og tog ind imellem strømpen ud til udluftning”\nSiolit A/S, Fuglebakken 43, 5610 Assens, Tlf.: 6471 1115, mobil 2019 2316, E – mail: siolit@siolit.com\nSiolit Z er godkendt til økologisk jordbrug.


jeg er en pige på 15. Jeg er forelsket i en dreng, der går i min klasse. Han har en kæreste, men han kigger hele tiden på mig. F.eks.: i dag kiggede han på mig mens jeg spillede UNO, med mine veninder. Jeg prøvede at undgå hans blik og gjorde alt for ikke at kigge på ham. Han kigger også på mig nogle gange når vi har time. Jeg ved slet ikke hvad jeg skal tænke. Han har unfollowet mig på Instagram for 3-4 dage siden, og jeg ved slet ikke hvorfor. Jeg har 5 spørgsmål:\n1. Kan en dreng være forelsket i en anden pige, selvom han har en kæreste?\n2. Hvad kan være årsagen til at han kigger på mig?\n3. Hvorfor har han unfollowet mig på Instagram? Hvis kan kan lide mig, hvorfor har han så unfollowet mig?\n4. Hvad skal jeg gøre? Skal jeg kigge tilbage på ham, eller blive ved med at ignorere ham? Men, jeg er igen i tvivl om, om det er okay hvis jeg ignorerer ham? Fordi, det kan se ud som om, at jeg ikke interesset i ham.\n5. Hvordan kan man vide at en dreng er interesset i en pige?\nJeg håber I vil svare hurtigts muligt! Tak!\nDet lyder som en dejlig forelskelse, men jeg kan godt forstå du undrer dig og har så mange spørgsmål. Jeg ville ønske, at vi nemt kunne svare på dem og få det hele afklaret, men jeg er bange for at det kun er drengen og dig selv, der kan svare på de fleste af dem.\n1. Det kan godt lade sig gøre, at være forelsket i en anden, selvom man har en kæreste. Nogen kan endda være forelsket i flere på samme tid. Nogen har svært ved at mærke efter, hvad de i virkeligheden føler, og kan selv have svært ved at se, at de måske er kærester med den forkerte. Nogen kan godt lide at kigge efter andre, selvom de i virkeligheden ikke kunne tænke sig at være kærester med andre end deres kæreste. Der er rigtig mange muligheder, men hvordan han føler, er det nok kun ham, der kan svare på.\n2. Det kan være han kigger på dig, fordi han er forelsket i dig. Det kan også være, at han synes, du virker spændende, sød eller ser godt ud. Det kan også være, fordi du kigger meget på ham? Uanset hvad er det kun ham der ved, hvorfor han kigger på dig.\n3. Jeg ved desværre heller ikke, hvorfor han har unfollowed dig på Instagram. Måske havde han dårlig samvittighed over at kigge efter dig, når han har en kæreste? Måske han prøver at skære ned på, hvor mange han følger? Måske var det en fejl? Der kunne være mange forklaringer, men det er desværre kun ham, der kender grunden.\n4. Det er kun dig der kan vide, hvad der er det rigtige for dig at gøre. Hvad har du mest lyst til? Og hvad føles mest rigtigt at gøre? En idé kunne måske være at prøve at tage en snak med ham for at få svar på nogle af dine spørgsmål. Måske du kan finde en måde at fortælle ham, at du godt kan lide ham, og at du er lidt usikker på, hvad de signaler, han sender, betyder?\n5. Hvis man har en stærk følelse af, at nogen kan lide én, kan der godt være noget om det. Men selvom det for eksempel er et godt tegn, at en dreng kigger meget på en, så er der desværre kun én måde, man kan vide det med sikkerhed. Ved at spørge! Det kan være ved enten selv at spørge, eller hvis det fungerer bedre for dig, måske få en fælles ven til at fiske efter nogle svar. Det mest sikre resultat er dog, hvis man selv spørger.\nJeg håber det fik dig lidt nærmere dine svar, selvom det er svære spørgsmål at svare på.\nAf Daniel 14 år · 1 år 7 måneder siden\nJeg er bare glad, så glad :)


Sådan får du nyansatte godt ombord - OFFENTLIG LEDELSE\n10. januar 2022 11. januar 2022 / Udfordringen / Offentlig ledelse, Personaleledelse, Psykisk arbejdsmiljø\nUdfordring: Alle taler om manglen på arbejdskraft, som vil ramme den offentlige sektor. Derfor er det ekstra vigtigt at få de nye medarbejdere og ledere, du har ansvaret for at håndtere, godt ombord, så du kan holde fast på dem. Hvordan gør du bedst det? Coach Stig Kjerulf giver sit bud.\nAf journalist Annette Aggerbeck//annette@aggerbeck-kommunikation.dk. Illustration: Niels Poulsen\nAnsatte siger typisk ikke op, fordi de vil bruge deres viden et andet sted, men fordi de ikke passer ind i kulturen på deres arbejdsplads og derfor ikke føler sig hjemme, mener Stig Kjerulf, erhvervspsykolog og Offentlig Ledelses faste coach.\n– Undersøgelser viser, at den største træfsikkerhed i forhold til at få medarbejdere til at blive er, at lederen allerede før en ansættelse tester det team, som medarbejderen skal ind i, så man kan finde en medarbejder, der passer ind i kulturen. Som nyansat nivelleres man med de andre. Man er måske meget positivt indstillet over for borgerne, når man starter som socialrådgiver i et jobcenter, men hvis de andre ansatte synes, at borgere er kværulanter, som man ikke bryder sig om, vil man få samme holdning som gruppen inden for et halvt år. Ellers siger man op, fordi man ikke bryder sig om kulturen.\nGå langsomt frem med information, så det ikke bliver for overældende. Forvent ikke resultater i løbet af den første måned, for det tager typisk tre-fire måneder for medarbejderen eller lederen at falde til.\nSTIG KJERULF, OFFENTLIG LEDELSES COACH\nSkab tryghed og samhørighed\nDer skal mere til end fagligt spændende opgaver, tiltalende ansættelsesvilkår og fine lokaler, for at en ny medarbejder eller leder får lyst til at blive.\n– Man fastholdes, når man føler sig tryg, fordi man har udviklet en følelse af at være en del af en ’familie’. Det skabes bl.a. ved, at man taler om sit privatliv og ikke kun om det faglige. Det er også vigtigt, at man som leder sørger for en dialogpræget kultur, hvor man kan tale om problemer i en fredelig atmosfære. Man skal have en god måde at tale sammen på, siger Stig Kjerulf.\nEfter en ansættelse går der ofte tid, før man starter, og i den periode er det vigtigt, at man som leder opretholder kontakten, blandt andet med information via mails. Når medarbejderen møder op første dag, tager man godt imod medarbejderen, og alt er gjort klar i form af arbejdsstation, arbejdsmail, nøglekort osv. Stig Kjerulf anbefaler også, at man laver introforløb og makkerordninger, så man altid har en eller to andre medarbejdere at gå til.\n– Det er nemmere at fastholde nye medarbejdere end nye ledere, fordi medarbejdere automatisk kommer ind i et fællesskab med andre medarbejdere, mens ledere selv skal være opsøgende for at undgå at blive ensomme. Derfor er det også en god idé, at ledere får makkerordninger.\nOg så handler det om ikke at gå for hurtigt frem, pointerer Stig Kjerulf.\n– Gå langsomt frem med information, så det ikke bliver for overældende. Forvent ikke resultater i løbet af den første måned, for det tager typisk tre-fire måneder for medarbejderen eller lederen at falde til. Tid er en vigtig faktor, for man kan ikke bare lige få folk tilpasset, hvis de skal blive. Så vær tålmodig.


Resultatet bliver en lun, blød og ret klistret masse.\nTags: hindbær, husblas, lakridspulver, rørsukker\n8 thoughts on “Hjemmelavede skumfiduser – hindbærskum og lakridsskum”\nMmmmums ali baba.\nMin absolutte favorit i slik-afdelingen.\nHelt klart også på min top 5-liste 😀\n4. august 2014 kl. 17:56\nÅh, det lyder syndigt lækkert – jeg er ikke sikker på, at jeg tør have sådan noget i huset 🙂\n4. august 2014 kl. 18:00\nDet er også en af grundene til, at vi forærede ca. 80% af dem væk til vennerne! 😀\n14. maj 2015 kl. 08:51\nHvor længe ka skumfiduser holde sig\n14. maj 2015 kl. 09:26\nDet er et godt spørgsmål. Jeg har set opskrifter, hvor folk angiver lige fra 1 til 4 uger. Jeg vil sige 2 uger – sandsynligvis længere, hvis man da kan holde fingrene fra de små bløde lækkerier 🙂\n2. september 2019 kl. 21:41\nTror du man kan begge sødemiddel fx sukrin gold fremfor sukker, eller tage halv af hver?\nHm… det er et godt spørgsmål. Jeg er ikke sikker på, at konsistensen bliver rigtig, men jeg ved det ærlig talt ikke, for jeg har ikke eksperimenteret med sukrin særlig mange gange. Jeg synes dog, at du skal prøve det af 🙂


Det nye bygningsreglement BR18 - Brønderslev Kommune\nDet nye bygningsreglement BR18\nVi vil på denne side give et overblik over ændringen fra bygningsreglementet BR15 til det nye bygningsreglement BR18. De største ændringer sker i måden at arbejde på både for ansøger, rådgiver og sagsbehandler ved kommunen. Der er kun få ændringer i selve bestemmelserne.\nNår du skal bruge det nye bygningsreglement, er den største forskel, måden reglementet er opbygget. De fleste bestemmelser har samme indhold, som det tidligere bygningsreglement BR15, men alle bestemmelserne er nu stillet op i paragraffer og hjælpeteksten er omdannet til vejledninger.\nI det nye reglement er fokus flyttet fra den tidligere kontrol og konkrete vurdering af byggeriet INDEN byggetilladelsen til at alt kontrol stort set foregår EFTER byggetilladelsen.\nFind det nye bygningsreglement på bygningsreglement.dk (nyt vindue)\nEjer eller ansøger skal i meget høj grad selv kende regler og bestemmelser og selv stå inde for, at de valgte løsninger overholder lovgivningen. Ejer og ansøger er også selv ansvarlig for at vurdere, hvor byggeriet evt. kan kræve en dispensation eller særlig tilladelse. Kommunen kan inden byggetilladelsen kun vejlede i helt generelle henvisninger og give generelle udtalelser. Der lægges i det nye bygningsreglement vægt på, at en forventningsafstemning og forhåndsdialog er vigtig inden ansøgning om byggetilladelse. Her skal det igen understreges, at kommunen ikke kan foretage en egentlig sagsbehandling eller vurdere helt konkrete løsninger. Der vil være en gråzone, som kan være svær at definere, før der bliver erfaring i at bruge det nye bygningsreglement. Kommunen skal altid henvise til en rådgiver, hvis ejer/ansøger er i tvivl om fortolkning af bygningsreglementets bestemmelser.\nDokumentationen ved færdigmeldingen af byggeriet vil være langt mere grundigt end i de tidligere reglementer.\nI ansøgningen efter det nye reglement skal ansøger i Byg & Miljø ”erklære” hvilke tekniske kapitler i bygningsreglementet byggeriet vil være omfattet af. Et byggeri vil i større eller mindre grad være omfattet af de fleste tekniske kapitler. I de fleste tilfælde vælges kun nogle enkelte fra f.eks. er et enfamiliehus sandsynligvis omfattet af alle de tekniske kapitler på nær kap. 6 (brugerbetjente anlæg), kap. 10 (elevatorer) og kap. 16 (legepladser). Alle de relevante tekniske kapitler skal dokumenteres ved færdigmelding, hvorfor der forventes, at kommunen modtager mere eller mindre dokumentation for alle de øvrige tekniske kapitler.\nNår kommunen modtager dokumentationen ved færdigmeldingen, skal sagsbehandleren ikke gennemgå dokumentationen og godkende dette. Sagsbehandleren skal blot kontrollere, at der er modtaget dokumentation for alle de erklærede tekniske kapitler og ikke kigge nærmere på, om dokumentationen er fyldestgørende.\nEr dokumentationen modtaget meddeler kommunen ibrugtagningstilladelse.\nDer udføres stikprøvekontrol på det komplicerede byggeri. Der udføres ikke stikprøver på enfamiliehuse, dobbelthuse med vandret lejlighedsskel samt småbygninger (tjek drift og landbrugsbygninger og industribygninger 1.3.2)\nLæs mere om ansøgning efter BR18\nHvordan ansøger jeg efter BR18?\nAnsøgning sker stadig gennem Byg & Miljø. Hvis du er vandt til at bruge Byg & Miljø vil du opleve, at der ikke mere er så mange mulige kategorier, men kun 12 valgmuligheder. Disse valgmuligheder har tilkoblet søgeord, som præciserer hvilket byggearbejde, der er tale om. Desuden skal konstruktionsklassen og brandklassen indtastes som noget af det første. Det betyder at dokumentationskravene tilpasses du fra de første indtastninger.\nI den nye lovgivning ønsker man en større andel af byggeriet, hvor der er tilkoblet en form for rådgiver eller bygværksansvarlig. Kommunen skal ikke være rådgiver for den private ansøger, men kun have en mindre vejledende rolle og virke som kontrol af det endelige byggeri. Fortolkning af reglementet er lagt ud til ejer, ansøger, rådgiver eller bygværksansvarlige.\nBEMÆRK, at 1. juli 2018 lukkes adgangen til alle de ansøgninger efter BR15 som ikke er indsendt til kommunen via Byg & Miljø. Har du en ansøgning efter BR15, som du arbejder med, skal du derfor have den indsendt inden 1. juli eller du skal starte forfra den 1. juli efter BR18 reglementet. Sager der er indsendt efter BR15 og som er under behandling ved kommunen eller som ikke er afsluttede vil stadig være åbne og mulige at tilgå.\nByg & Miljø er under udvikling\nNår du ansøger efter BR18 i Byg & Miljø vil du opdage, at de obligatoriske punkter er anderledes end tidligere.\nDer kan f.eks. være nogle tegninger eller oplysninger, som ansøger selv skal vurdere, om de er relevante for ansøgningen. Som udgangspunkt vil det være fornuftigt at uploade de type tegninger, der hidtil har været relevante for en ansøgning, men måske i mindre detaljeringsgrad. Beliggenhedsplan, planer og facader vil næsten altid være nødvendige for at kunne give byggetilladelsen.\nErklæringer er blevet vigtigere i det nye reglement, da det er understreget at ejer og ansøger har ansvaret for at projektet overholder bygningsreglementet. Den første erklæring indsendes ved ansøgningen, hvor ansøger skal vælge/erklære hvilke tekniske bestemmelser, som projektet forventes at berøre. Denne erklæring SKAL altid udfyldes ved ansøgning. Sagen vil ikke være fyldestgørende uden erklæringen, og du vil derfor blive kontaktet med henblik på at udfylde erklæringen.\nHør vores podcast om BR18?\nKontakt ved fremmøde er på rådhuset i Dronninglund, Rådhusgade 5, 9330 Dronninglund.\nVi anbefaler, at du ringer først, så du ved, om du kan træffe den sagsbehandler, du søger.


Projektspeditør, People & Performance A/S | StepStone\nVirksomhed: NTG Projects ApS / Arbejdssted: Kolding, Danmark\nHar du erfaring inden for projektspedition og kunne du tænke dig at blive en del af en virksomhed i vækst? Har du lyst til at være med til at sætte dit præg på den fortsatte udvikling både individuelt, for virksomheden og i teamet? NTG Projects står over for mange spændende opgaver og er i rivende udvikling, derfor søges endnu en projektspeditør til det voksende team.\nNTG Projects A/S betjener og opererer specialtransporter for en lang række danske og især internationale kunder – dette både som landevejstransport, men i særdeleshed også skibstransport. Herudover får du en unik mulighed for at samarbejde på tværs af resten af NTG gruppen på projekttransportopgaver. Arbejdspladsen ligger i Kolding.\nDaglig eksekvering af projekter og udvikling af forretningen\nAnsvar for kunde- og leverandørudvikling og pleje\nDu kan se frem til en stilling med spændende og afvekslende opgaver. Der er en høj grad af selvstændighed og frihed under ansvar. Sidst, men ikke mindste, så vil du opleve en uformel arbejdsplads med gode kollegaer og højt humør. Rejsedage i forbindelse med jobs kan forekomme\nSpeditør med projekt erfaring\nDu har en baggrund som speditør og nogle års erfaring med projektspedition inden for vejtransport, projekter, befragtning og containerfragt. Yderligere, har du erfaring med administrative opgaver såsom afregning, fakturakontrol m.m. Derudover, har du sans for godt købmandskab, men har også en professionel og serviceorienteret tilgang til vores kunder. Det vil være en fordel, hvis du har bredt markedskendskab til Europa, men vigtigst er, at du trives med at arbejde på tværs af både kolleger, kunder og leverandører.\nSom person kan du arbejde selvstændigt og struktureret med dine opgaver og du formår at holde hovedet koldt og bevare det gode humør i en hverdag, hvor ikke meget er givet på forhånd.\nEndelig er du flydende i skriftlig og mundtlig dansk og engelsk og har gerne kendskab til et andet europæisk sprog.\nNTG Projects A/S er en del af NTG. NTG er en af Skandinaviens hurtigst udviklende transportvirksomheder. NTG har samlet set over 1200 medarbejdere. NTG har siden 2011 til 2017 skabt en omsætning på 3 mia. kr. NTG vokser fra konkurrenterne – og tjener mere.


FAQ - Aarhus-kiropraktor\n“Iskias” bruges i daglig tale som en fællesbetegnelse for smerter i ballen og/eller benet.\nSmerter i baglåret kan stamme herfra, men smerter i baglåret kan have mange andre årsager end en direkte påvirkning af denne nerve. Alligevel har betegnelsen holdt ved, og når man derfor siger, at man har ondt i sin iskias, kan det dække over alt, hvad der gør ondt i ballen og benet.\nInstruktion i øvelser og træning, herunder MDT (Mekanisk Diagnostisk Terapi). Manipulationsbehandling, dvs. specifikke tryk, der frigør fastlåste led. Anden manuel behandling som fx trykmassage og udspænding, samt rådgivning om, hvordan man skal forholde sig for at blive smertefri og undgå tilbagefald.\nDu kan læse mere uddybende om de forskellige problemstillinger samt flere af mine artikler på kiropraktorguide.dk. Her kan du også se videoer omkring smerter i baglåret.\nAndre relaterede artikler fra Jan-Anders Sørensen på Kiropraktorguide.dk:\n• Baglår, smerter\n• Baglår, overbelastning\n• Baglår, iskias-smerter\nKnæ, Overbelastningssmerter i knæetadmin2017-05-20T13:04:44+02:00\nSygdomsprocessen i overbelastningsskader er ikke nødvendigvis ens. Der findes betændelses-tilstande i form af hævelse omkring eller under sener ved knæleddet, mest kendt er det man kalder løberknæet.\n• Knæ, akutte smerter i knæet\n• Knæ, smerter i knæet\n• Knæ, slidgigt i knæet\nLysken, smerter i lyskeadmin2017-05-20T13:04:44+02:00\nLæs mere om smerter i lysken i de øvrige relaterede artikler på kiropraktorguide.dk.\nBaglår, akutte smerter, fibersprængningeradmin2017-05-20T13:04:46+02:00\nBaglår, akutte smerter, fibersprængninger\nTræningen kan med fordel suppleres med manipulationsbehandling. Manipulation kan optimere bevægelsen, og tage den spændte følelse, der ellers er i musklen, når du gør visse bevægelser.\nLige når skaden er opstået behandles efter RICE princippet. Kontrollér om det er muligt at aktivere musklen ved at bøje knæet, når de værste smerter er overstået.\nEr det ikke muligt at støtte på benet, skal du sørge for at blive undersøgt.\nUnderben, smerter i underben, ankel og fodadmin2017-05-20T13:04:46+02:00\nNogle typer smerter er relateret til alderen, og faktisk primært til barndommen. Det kan du læse mere om her.\nDu kan læse mere uddybende om de forskellige problemstillinger samt flere af mine artikler på kiropraktorguide.dk.\n• Akutte smerter i Underben, ankel og fod\n• Smerter i underben, ankel og fod pga. slidforandringer\n• Overbelastningsskader i underben, ankel og fod\nUnderben, overbelastningsskader i underben, ankel eller fodadmin2017-05-20T13:04:46+02:00\nOverbelastningsskader kan, som nævnt tidligere, kræve en ordentlig udredning, der typisk følger et ret bestemt mønster. Den vil naturligvis indeholde en opklaring af, hvor smerten kommer fra. Det gør man ved en ortopædisk undersøgelse . Mange overbelastningsskader skyldes forkert belastning. Det kan derfor være nødvendigt at udføre bevægeanalyser og belastningsanalyser for at finde årsagen.\nDu kan læse mere uddybende om de forskellige problemstillinger samt af mine artikler på kiropraktorguide.dk.\n• Smerter i underben, ankel og fod\nUnderben, smerter i underben, ankel og fod pga. slidforandringeradmin2017-05-20T13:04:46+02:00\nDe symptomer man mærker ved slidgigt er de samme som dem man mærker for andre led og de opstår med den typiske såkaldte ’treenighed’ af smerter. I starten har man således lettere smerter, når man begynder at belaste leddet, senere får man smerter, når man har belastet leddet, og til sidst har man konstant smerte ved belastning.\nÅrsager til smerter i underben, ankler og fødder pga. slidforandringer\nHvordan stilles diagnosen af slidgigt underben, ankler og fødder?\nDu kan læse mere om slidgigt i andre led her: Slidgigt i hånd og håndled, Slidgigt i knæet.\nBehandling af slidgigt i underben, ankler og fødder\nHvad kan du selv gøre ved slidgigt i underben, ankler og fødder?\nHvordan er fremtidsudsigterne ved slidgigt i underben, ankler og fødder?\nAlarmkassen ved slidgigt i underben, ankler og fødder\nUnderben, snigende smerter i underben, ankel og fod hos børnadmin2017-05-20T13:04:46+02:00\nBarnets krop er under en konstant udvikling og forandring, der varer ved, indtil puberteten er ovre.\nI denne artikel kan du læse om snigende smerter i underben, ankel og fod hos børn i de i følgende 3 artikler kan du læse mere om: Akutte smerter i underben, ankel og fod, Overbelastningsskader i underben, ankel eller fod, Smerter i underben, ankler og fødder p.g.a. slidforandringer.\nDe fleste børn vil rette deres platfod op i takt med, at fodens og underbenets muskler bliver stærkere. Nogle børn forbliver platfodede, og man kan, når de bliver 5-6 år, begynde at træne muskulaturen omkring foden for at korrigere problemet. I svære tilfælde kan det blive nødvendigt at lave specielle såler for at korrigere. Der skal dog stadig trænes.\nNogle små børn kan ikke stå eller gå på flad fod. De går og løber på tæer, og kaldes tågængere. Årsagen skyldes, at achillessenerne er for korte, og barnets vægt kan ikke presse hælene til underlaget. Du kan læse i næste afsnit, hvordan denne diagnose stilles og hvordan den kan behandles.\nVed undersøgelsen vil det ømme område blive mærket igennem, barnets gangmønster vil blive vurderet samt bevægelse af fod og ankel. Supplerende kan der foretages ultralydsscanning af hæl og achillessene, hvorefter diagnosen endeligt kan stilles – eller hvor det kan konstateres, at der ikke er noget galt. En ultralydsscanning har stor pædagogisk effekt, da scanningen ofte viser, om man er skadet eller ej.\nSelve behandlingen tager tid, og der må holdes pause fra sport, hvilket kan være hårdt især hvis der er tale om en teenager. Derefter skal det overbelastede område genoptrænes. Det kan være nødvendigt at forbedre fodens funktion med manipulation, balanceøvelser, og eventuelt også med såler. Tidshorisonten er derfor varierende, typisk varer det fra tre til seks måneder.\nEn mindre grad af tågang kan i mange tilfælde behandles med smidighedstræning af lægmuskler. Sværere tilfælde kan kun behandles ved en operation, hvor man forlænger achillessenen. De lette tilfælde, som skal behandles med udspænding vil de fleste kiropraktorer, som arbejder med børn, være i stand til at gennemføre og vejlede i. Det skal bemærkes, at smidighedstræningen typisk tager flere år, og børnene finder behandlingen ubehagelig, derfor vælger mange desværre at blive opereret, selv i lettere tilfælde.\nDet ældre barn og den unge teenager kan udvikle smerter bag på hælen, der hvor achillessenen hæfter. Barnet klager typisk over smerter i hælen og op i achillessenen, når de belaster benet. Der vil over tid ske en gradvis forværring af smerten, så barnet vil være begrænset i fysisk aktivitet. Smerten skyldes ofte en overbelastning af achillessenens fæste til hælknoglen – Sevèrs sygdom .\nSom forældre er det vigtigt at lægge mærke til, om barnet trækker sig fra fysisk aktivitet og hellere vil sidde ned, og om det klager over smerter. Hvis barnet klager over smerter, så tal med det, for at høre, om det har været udsat for en skade, fx et fald i børnehaven eller skolen, eller om smerterne er kommet snigende.\nHvis smerterne kun har stået på i en kortere periode, så sørg for, at barnet holder en pause fra sport i 2-4 uger. Start derefter gradvist sportsaktiviteterne igen. Der skal ikke tages smertestillende medicin eller gigtmedicin til lindring. Dette kan have flere uheldige påvirkninger, særligt, hvis smerten ikke længere kan mærkes, og barnet således fortsætter sin aktivitet, ja, så fortsættes overbelastningen også. Desuden forringer gigtmedicin kroppens naturlige helingsproces!\nHvis smerten er opstået ved en skade eller et traume skal benet undersøges for brud, ledbåndsskader og andre bløddelsskader der svarer til skader hos voksne. Det kan du læse om her: Overbelastningsskader i underben, ankel og fod.\nKommer smerten snigende uden bestemt mønster, skal barnets symptomer tages seriøst. Smerterne kan være udløst af de i tidligere afsnit beskrevne overbelastning problemer, men kan også være et tegn på alvorlig sygdom fx leukæmi og knoglecancer.\n• Smerterne er så voldsomme, at barnet ikke kan støtte på benet.\nDu kan læse flere af mine artikler omhandlende dette emne på kiropraktorguide.dk.\nKnæ, smerter i knæetadmin2017-05-20T13:04:46+02:00\n• Knæ, overbelastningssmerter i knæet\nKnæ, akutte smerter i knæetadmin2017-05-20T13:04:46+02:00\nHvis du ikke søger hjælp direkte efter ulykken, så sørg for at aflaste knæet. Du kan lægge is på for at mindske hævelse og for at dæmpe smerte. Se hvordan du gør her.\nKnæ, slidgigt i knæetadmin2017-05-20T13:04:46+02:00


Dansk Ride Forbund - Lejse V. Bramminge overbevisende mester\nLejse V. Bramminge overbevisende mester\nMed tre nulrunder satte den 20-årige rytter på Cascada de andre deltagere i Jyske Bank DRF-mesterskabet for ungryttere på plads. Som den eneste, der formåede at ride fejlfrit alle tre runder, sikrede Lejse V. Bramminge på hesten Cascada sig fortjent guldet ved det store DM stævne hos Absolute Horses på Tågerup ved Kolding. Finalen gik i en S1 (145 cm) og blev redet over to runder, og der var 16 ryttere til start.\nGlade vindere: Lejse V. Bramming, Emil Hallundbæk og Martin Mose Knudsen (Absolute Horses).\nEfter at Lejse på fornem vis havde redet sejren hjem, måtte tre ryttere ud i omspringning om sølv- og bronzemedaljen. De havde alle fået tilsammen fire fejl i de to første runder. Martin Mose Knudsen på Candy K, havde nul i første runde og fire i anden. Han red først i tiden 46,41, men fik otte fejl. Den næste, Nicolas Pedersen på Tailormade Gangster havde også redet nul og fire, men han fik ni fejl i tiden 48,16. Emil Hallundbæk på Allstar, som havde redet fire i første og nul i anden runde, havde fordelen af at ride sidst og sikrede sig sølvmedaljen, selv om der trillede en bom. Parret red i tiden 46,41. Bronzemedaljen gik så til Martin Mose Knudsen.\nSyg og glad\nDet var en rigtig glad Lejse Bramminge, der tog imod lykønskningerne efter sejren.\n”Jeg siger ikke så meget, for jeg har været syg de sidste fire dage,” sagde hun. ”Jeg har en rigtig god hest. Jeg vandt Grand Prix ved Odense Horse Festival for 14 dage siden. Men ellers har vi ikke fået redet så meget i ungrytterklasserne, fordi jeg har arbejdet i en stald i Tyskland, hvor der ikke var så meget tid til det.”\nLejse Bramminge træner hos Lars Bak Andersen og har startet sin egen stald i Münster i Tykland.\nI morgen fortsætter festen hos Absolute Horses, når der kl. 12 rides DRF-mesterskab for juniorer. Fra kl. 14.00 skydes Danmarksmesterskabet for seniorer i gang, og her er der 11 startende i klassen. Har du ikke mulighed for at tage turen til Jylland, så streamer Zibrasport fra stævnet hele søndag, og det er ganske gratis at se med.\nKilde: Absolute Horses


Rektorer føler sig lagt i tøjler af nyt bevillingssystem - Avisen.dk\n24. november 2017 20:09\nRektorerne stejler over det nye bevillingssystem til de videregående uddannelser, som et enigt Folketing har aftalt.\nPolitikerne har raget mere magt til sig selv, indført mere dobbeltstyring og så er det problematisk, at studerendes svar i spørgeskemaer fremover skal have indflydelse på tildelingen af midler, lyder ankerne i en pressemeddelelse.\n- Enkelt og gennemskueligt er ikke det første, jeg tænker, når jeg ser det nye bevillingssystem. Systemet virker komplekst og indeholder både mere politisk styring og dobbeltstyring, siger formand for Rektorkollegiet Anders Bjarklev.\n- Et krævende uddannelsesforløb får ikke nødvendigvis en god bedømmelse af de studerende, selv om de klarer sig rigtigt godt til eksamen efterfølgende, siger Anders Bjarklev.\n- Vi er bange for at ende et sted, hvor midlerne til uddannelse er afhængigt af de studerendes tilfredshed snarere end uddannelsens egentlige kvalitet.\nDansk Universiteter, der repræsenterer de otte universiteter, foreslår i stedet, at spørgeskemaerne droppes. I stedet skal kvalitet kun bruges til at følge op på de strategiske rammekontrakter.\nDesuden mener rektorformanden, at aftalen fejler ved ikke at sikre flere penge til uddannelserne.\nI stedet skal uddannelserne stadig spare to procent i det såkaldte omprioriteringsbidrag. Det vil over fem år spare 3,3 milliarder kroner fra de otte universiteter.\nAftalen er indgået af samtlige Folketingets partier.


NonnasBlog: oktober 2013\nDer var engang et legehus....\n.... og et drivhus og et fyrretræ og et birketræ osv.\nDet meste af legehuset! Fundamentet og den lille terrasse står endnu. Jeg tror, der er basis for en ny arbejdsweekend til foråret.\nDer var stablet en del op i legehuset for vinteren, såsom havemøbler, grill osv.\nDet var dog en helt forrygende storm, vi havde i går. Det var bedst at blive indenfor, og jeg skulle da heller ikke noget, som ikke kunne vente. Det knagede og bragede overalt, og de store panoramavinduer dirrede. Det blæser godt på en bakketop! Samtidig bekymrede jeg mig naturligvis om børn og børnebørn. Det er vigtigt at vide, at alle har det godt.\nDet mindede om orkanen i 1999, hvor vi også mistede nogle træer, og hvor både el- og vandforsyning forsvandt. Så slemt var det heldigvis ikke i går. Vores hund plejer at fortrække til sin kurv i bryggerset, når den hører mistænkelige, uvante lyde, men ikke i går. Det påvirkede ham overhovedet ikke.\nMit minidrivhus er kun til at pille ned og skrotte! ØV! Nu er begge de forreste ruder og det halve af taget forsvundet.\nI skrivende stund er Husbonden ved at afgrene det fyrretræ, som har løftet sig op af jorden med rod og det hele og lagt sig tværs over gårdspladsen.\nJeg skulle have været med strikkedamerne på udflugt til Arken i dag, men vi blev enige om at udsætte det. De fleste veje er sikkert ryddede, men måske skal der ryddes op i nogle haver og på nogle matrikler.\nJeg har lige læst, at der er risiko for endnu en storm! Jeg håber, de tager fejl, for det kan være det samme.\nIndsendt af NonnasBlog kl. 12.24 12 kommentarer:\nEtiketter: ny storm?, orkan, slut med legehus og drivhus lige nu, storm, væltede træer\nI løbet af efterårsferien har vi været vidt omkring. Vi har både været i Rom og på Victoria Street Station.\nMåske kan I ikke nikke genkendende til billedet? Det ligner ikke helt stationen i London, men hedder ikke desto mindre det samme. Ikke langt herfra ligger Rom, som er en lille landsby, og i samme boldgade ligger Paris, så man kan nå vidt omkring på meget kort tid.\nNogle af sommerhusvejene er opkaldt efter strandede skibe, og tæt på trinbrættet her ligger Victoriavej.\nLæs videre på Nonna on tour\nIndsendt af NonnasBlog kl. 18.52 6 kommentarer:\nEtiketter: efterårsferie, rom, strandede skibe, Victoria Street Station\nIndenfor de seneste 14 dage har vi været på flere udstillinger. Den ene ligger så langt mod vest, som man næsten kan komme, og den anden stik modsat.\nVi var på weekend hos vores venner i det vestjyske, i den nedlagte kro, se her.\nOm lørdagen var vi på udstilling i Janusbygningen i Tistrup ved Varde. Der har i mange år været udstillinger, gallerier osv. i byen, og i år 2000 blev det hele slået sammen i en fælles bygning, opført til formålet. Navnet er Janusbygningen. Janus er den romerske gud for al begyndelse. Han symboliserer forandring og overgang. Janus har to hoveder, et, der skuer fremad, og et der ser bagud på samme tid. Derved har han overblik og kan samtidig se en sag fra flere sider. Han er objektiv og uvildig.\nJanuar måned er opkaldt efter ham.\nPå det tidspunkt, hvor vi var der, udstillede 2 kunstnere: Doris Bloom og Erik Hagens. Doris Bloom er født i Sydafrika, men flyttede som 22-årig til København. Hendes udstilling hedder "Stille Cirkler". I både hendes oliemalerier, mixed mediaværker og tegninger er der naturligvis spor af begge verdener. Hendes billeder virker ret komplekse, fyldt som de er med symboler, tegn og fabuleringer.\nHun siger selv, at hendes kunst er forankret i kroppen. Menneskelig undertrykkelse og erotisk samvær er der ofte eksempler på i hendes værker. Man finder også brudstykker af både den store historie og den lille. Jeg syntes, det var svært at skabe sig et overblik. Malerierne var meget store, og de bestod alle af mange små elementer. Det ville tage mig umådelig megen tid at stykke alle delene sammen til en helhed. Jeg kunne dog vældig godt lide hendes farvevalg.\nDen anden kunstner, som udstillede, var Erik Hagens. Han bor i Esbjerg. Både han og Doris Bloom er uddannet på Kunstakademiet i København. Hans udstilling hedder "På kant med Jesus", også kaldet Esbjerg-evangeliet. Han har lavet en billedbibel med egne værker, som vi så gengivet i stort format samt skitserne dertil. Han har kaldt udstillingen "På kant med Jesus", fordi han forestiller sig, at Jesus ville være på kant med den måde, vi lever vores liv på i dag. Han så at sige følges med den historiske Jesus rundt i dagens Danmark.\nHan nyfortolker mange bibelske scener og fører dem så at sige up-to-date.\nDen brændende tjørnebusk (hjørnesofa)\nKundskabens træ, som en kaprifolium har slynget sig rundt om, så den næsten er gået ud.\nErik Hagens er blandt andet kendt for sit 40 m lange maleri, som hænger på Syddansk Universitet i Esbjerg. For mig var han som kunstner lettere at forholde sig til end Doris Bloom.\nFor et par dage siden var vi på Arken. Min svigermor ville meget gerne se udstillingen med Frida Kahlo. Jeg tror måske, at det er den 5. udstilling med hende, hun ser. Og vi ville gerne se med.\nFrida Kahlo var fra Mexico og levede et meget dramatisk liv. Hun blev kun 47 år. Som 18-årig var hun involveret i en trafikulykke, som handicappede hende. Hun måtte igennem utallige operationer og måtte bære diverse korsetter, som lignede de rene torturinstrumenter. Hun aborterede flere gange. Hendes kærlighed til og giftermål med den mexicanske maler Diego Rivera var også ret dramatisk. De blev skilt og senere gift igen. Begge havde affærer. Diego blandt andet med Fridas lillesøster og Frida angiveligt med Leo Trotskij. Frida Kahlo var glødende kommunist og politisk meget aktiv.\n55 af hendes 143 malerier er selvportrætter\nOvenstående maleri hedder "Frida Kahlo med tornehalskæde og kolibri". Tornekæden refererer ikke kun til Kristi lidelseshistorie, men også til hendes egen personlige lidelseshistorie. Kolibrien er symbolet på sjælen hos den kriger, der dør i kamp. Hvis man gennemgår alle symbolerne i billedet, vil man se, at de har rod i det mexicanske.\nI udstillingen findes også nogle af hendes kjoler og smykker. Hun var en kvinde med megen stor sans for selviscenesættelse.\n"Diego on my mind"\nFrida Kahlo digtede og skrev dagbog. Et af hendes digte her.\nDer er lavet både en dokumentar- og en Hollywoodfilm om hende.\nJeg var meget glad for at se udstillingen med hende. Når man tænker på, hvilken skæbne der blev hendes, må man forbavses over, hvor meget hun nåede at udrette.\nDer var også andre, der udstillede samtidig med hende. det vil føre for vidt også at fortælle om dem, men jeg nøjes med at nævne Ai WeiWei, den kinesiske systemkritiker, som sad fængslet i ca. 3 måneder i 2011 uden rettergang. Han må nu ikke forlade Kina.\nDe 12 kinesiske dyrehoveder, genskabt af WeiWei\nEn meget omtalt installation, Bling-bling skulpturer, som rækker ca. 150 år tilbage. Tidligere stod alle 12 dyrehoveder i et palads i Beijing, forbeholdt de få. Stjernetegnene i den kinesiske dyrekreds. Hvert hoved er symbol for et år, og hovederne er i det hele taget tunge af national symbolik. Men sidenhen blev gruppen delt op, og man kender nu kun skæbnen for 7 af hovederne. På et tidspunkt blev et par af dem sat til salg, og hvert hoved kostede 13 mill. dollars. Man fandt fx 2 af hovederne i Yves St. Laurents ejendele. Arvingerne tilbød at købe dem og levere dem tilbage til Kina, hvis kineserne anerkendte Dalai Lama, gjorde Tibet til et frit land og overholdt menneskerettighederne?\nAi WeiWei har så forsøgt at genskabe de 5, som mangler, og hvis skæbne er ukendt. Skulpturerne har foreløbig deres plads på Arken.\nDet har i det hele taget været store oplevelser at se alle udstillingerne. Sorry for det lange indlæg!\nNu er jeg oppe på 13 glas kvædegele. Nogle med stjerneanis og citron, og nogle med æblesaft. Nu er det slut.\nIndsendt af NonnasBlog kl. 00.53 9 kommentarer:\nEtiketter: Arken, Frida Kahlo, Janus, kunst, kvæder, WeiWei\nIndlægget Sverigestur (2) handler om det glasbrug, vi besøgte.\nIndlægget kan ses på\nIndsendt af NonnasBlog kl. 22.48 4 kommentarer:


Escort massage: Erotisk massage fyn frække snapchat navne\nTlf: (Telefonsvarer) eller 71595856. Blond brunette hardcore hot latina ældre skinny blonde fisse tommelfingre nøgen bøsser porno blondiner og porno Tiffany teen nue kim kardashian nye blonde hår Jennifer avalon anal varm tan blondine. Jeg elsker mit arbejde. Dk er Danmarks bedste dating side for singler. 5-7 dage med mulighed for graviditet. Tænk hvis man går rundt og tror at man gør børnene en tjeneste ved ikke at fortælle dem, at man er videre og glad og har en kæreste, når de måske netop går rundt og håber på det? Men jeg skal nok indstille mig på at der går noget tid. Jeg kan også tage styringen og du giver dig hen til mig, for gensidig nydelse. Teen pornofilm dating tips for mænd fri milf og dreng gratis homoseksuel videochat. Jeg har også et sted i Middelfart hvor du kan besøge mig, men du skal bestille tid.\nErotisk massage fyn frække snapchat navne - Dominerende, massage\nJeg er stærk og har smukt ansigt og er solbrun! Et par dage inden ægløsningstidspunktet stiger koncentrationen af LH-hormon. »Den smertefulde sorgfølelse skal sørge for, at vi beskytter vores familie og bliver i vores gruppe, så vores børn har større chancer for at overleve. Colonia del Sacramento through its capital Montevideo to the ecological reserve of Cabo Polonio. Og 20:00 til 23:00?sammen skal vi nok kunne finde en tid de fleste dage. Derved får du den periode, hvor det er mest sandsynligt, at du kan blive gravid. Thai Massage Grindsted Escort og lækker sex.\nPornofilm med bøsser kæmpepikke: Erotisk massage fyn frække snapchat navne\nAnal rengøring skin beauty køge 911\nNadia filt tantra massage aarhus 173\nTøj til kvinder søger mand til sex 584\nNyholms alle 21 hamster fri porno Thai dating danmark escort massage aalborg\nMassage ekstra megastore kerner 812


Hylder dansk Liverpool-helt – Ekstra Bladet\n13. apr. 2020 kl. 11:20\nJohn Barnes var i mange år holdkammerat med Jan Mølby i Liverpool. Han roser danskeren - og også den fysik, som mange ellers har grinet ad\nJan Mølby var teknisk sublim, men også brølstærk. Det fortæller hans tidligere holdkammerat i Liverpool John Barnes til Ekstra Bladet. Foto: Kim Agersten\nJohn Barnes griner.\nJo, han har mange historier om Jan Mølby, men han må beklage over for Ekstra Bladets læsere. Det er ikke alle, han kan fortælle.\n- Jan er en fornuftig fyr, siger John Barnes med endnu et grin.\nEnhver, der har tilbragt tid med Jan Mølby, ved, at den store dansker er godt selskab. John Barnes har brugt mange timer med ’Mølleren’ og støder ofte på ham.\nDe bor kun et par kilometer fra hinanden i den samme lille landsby uden for Liverpool, og for nylig var John Barnes, Jan Mølby og Neil Ruddock på en lang turne sammen, hvor de besøgte supporterklubber over alt i England og fortalte røverhistorier fra Liverpool-tiden.\nJohn Barnes er blandt de helt store i Liverpool-historien. Foto: Peter Robinson/PA Photos\n56-årige Barnes var i knap ti år holdkammerat med Mølby på Anfield, og selvom Daniel Agger i mange år gjorde det strålende i den røde trøje, vil Mølby altid stå som den største Liverpool-dansker for ham.\n- Faktisk er Jan ikke dansker. Han er scouser (kælenavnet for en person fra Liverpool, red.) nu, og det er ikke kun på grund af accenten. Jeg taler om hans karakter.\n- Jan er en rigtig scouser, og det er derfor, at folk i Liverpool elsker ham, siger John Barnes, der i dag gør sig som fodboldekspert og ambassadør for blandt andre Liverpool og SpilXperten.\nJohn Barnes var i slutningen af 80'erne og i 90'ernes begyndelse blandt de bedste spillere i engelsk fodbold, og nogle regner ham endda som en af verdens bedste i den periode.\nHan blev født på Jamaica, men flyttede som barn til England, og som 17-årirg debuterede han i 1981 for Watford. Barnes blev i 1987 solgt til Liverpool og fik ti sæsoner på Anfield.\nSom venstre wing scorede han hele 22 gange, da klubben i 1990 senest vandt mesterskabet, og det blev til 407 kampe for klubben.\nBarnes var en fortryllende dribler, men blev sidst i karrieren rykket ind på den centrale midtbane og var forbi Newcastle og Charlton, inden han i 1999 sagde stop.\nDet blev til 79 kampe og 11 mål for England, og han er den mørke spiller med tredjeflest landskampe - kun overgået af Ashley Cole og Rio Ferdinand.\nBarnes blev flere gange årets spiller og blev i 2005 en del af det engelsk fodbolds hall of fame. Han anses som en af de største Liverpool-spillere igennem tiden.\nDet er i sidstnævnte egenskab, at Ekstra Bladet har fået mulighed for at tale med Barnes, der ligesom Mølby var en del af Liverpools seneste mesterhold i 1990.\n- Jan var en fantastisk spiller, og man skal huske på, at han kom til England som en af de første udlændinge.\n- Det må have været svært, og mange europæere havde det vanskeligt dengang. De var tekniske, men engelsk fodbold i 80'erne var meget fysisk, siger John Barnes.\nJan Mølby (tv.) i aktion for Liverpool mod Arsenal på Highbury tilbage i 1984. Foto: Ritzau Scanpix\nDer er igennem tiden blevet grinet meget ad Jan Mølbys fysik, men ifølge den tidligere holdkammerat har det ikke altid været fair.\nMange glemmer, hvor fysisk stærk den danske midtbanespiller egentlig var, da han 1984 kom til klubben.\n- Han var en teknisk dygtig spiller, men fysisk var han også meget stærk.\n- I nutidens fodbold, hvor man skal løbe frem og tilbage hele tiden, ville både Jan og jeg have det svært, men dengang havde han de fysiske egenskaber og var på et teknisk niveau, som vi slet ikke var vant til i England, siger John Barnes.\nJan Mølby nåede i løbet af 11 sæsoner 292 kampe for klubben, og hans aftryk i Liverpool har været så stort, at byens borgmester i 2009 udnævnte ham til æres-scouser.\n- Jan omfavnede kulturen, samfundet, folket og klubben. Han havde den rette karakter til at blive en rigtig scouser. Alle elsker Jan, siger John Barnes.\nJan Mølby var en del af det elskede 80'er-hold og med ved VM-slutrunden i 1986 i Mexico. Men han var ikke med, da Danmark i 1992 vandt EM. Foto: Morten Langkilde\n'Det minder lidt om Brasilien'\nI 1992 burde både John Barnes og Jan Mølby have været med ved EM-slutrunden i Sverige.\nMen englænderen ødelagde sin akillessene i den sidste testkamp inden EM-premieren mod Danmark, og Jan Mølby var ligesom Michael Laudrup stoppet på landsholdet på grund af uoverensstemmelser med landstræner Richard Møller Nielsen.\nKoldingenseren nåede kun 27 landskampe, men var en del af et hold, som gjorde et stort indtryk på John Barnes og mange andre.\n- Det er '86-holdet, som folk husker. Jeres '92-hold, som ikke engang kvalificerede sig, vandt EM, men er alligevel ikke lige så respekteret og elsket som holdet fra VM i 1986.\n- Det minder faktisk lidt om Brasilien. De vandt VM i 1994, men det er holdet fra ’82, som folk husker og elsker, siger John Barnes, der også var med ved VM-slutrunden i 1986, indtil Diego Maradona med fødder og hånd smadrede den engelske drøm.\nKun seks engelske landsholdsspillere mødte op til optagelserne af 'World in Motion', der blandt andet på grund af John Barnes' rap blev et kæmpe hit. Foto: Action Images/Ritzau Scanpix\nLavede kæmpe hit - fik kun småpenge\nJohn Barnes var ikke kun kendt for sin kunster på fodboldbanen.\nMusikalske evner havde han også, og han var forud for VM 1990 med til at skabe en af historiens mest kendte fodboldsange, World in Motion.\nJohn Barnes sprang ud som rapper i New Orders fodboldhit, der nåede førstepladsen på den britiske hitliste og flere gange er genudgivet.\n- Det er en sjov historie. Vi vidste slet ikke, at nummeret skulle laves med New Order. Vi troede bare, at det var os spillere, som man altid havde gjort, siger John Barnes.\nDa det var opfattelsen hos spillerne, betød det, at kun seks mødte op til indspilningen en søndag.\nDet var Peter Beardsley, Steve McMahon, Paul Gascoigne, Des Walker, Chris Waddle og John Barnes.\n- Resten tænkte, at sangen ville blive elendig, så de gik på pub, siger John Barnes.\nDet var slet ikke meningen, at en rap skulle indgå i sangen, men et par glas vin fik kreativiteten til at blomstre, og sådan fik Barnes en lille plads i den britiske musikhistorie\n- Vi vidste ikke, hvor god sangen ville blive, og da vi fandt ud af, at den skulle laves med New Order, havde vi allerede aftalt, at vi ikke skulle have royalties.\n- Da den lå nummer et, fortrød vi det, men that’s life, siger John Barnes, der gerne fortæller, hvad det engelske landshold fik for at være med:\n- Der var 5000 pund (cirka 42.000 kroner) til spillernes pulje, og det skulle så deles mellem tyve, så det var ikke meget …\nEkstra Bladet fik mulighed for at interviewe John Barnes via SpilXperten.


Bogen; Stedets gårsdag er nuet - Underskovens egne\nISBN 13: 978-87-92259-22-6\nGuds hus - Lydbog\nKassel trodser enhver logik\nBogen - stedets gårsdag er nuet er en lyrisk fortælling om det arabiske folks historie efter profetens Muhammeds død. Vi genoplever her Damaskus storhedstid og mongolernes erobring af Bagdad i det 12. århundrede.\nBag dette værk står en af de største nulevende arabiske digtere, ADONIS, som i bogens beretning iklæder sig skikkelsen af en anden stor arabisk digter, al-Mutanabbi (915-965 e.Kr.) og lader læseren følge skildringerne gennem dennes øjne. Bogen belyser tiden efter Muhammed med splittelsen af det muslimske folk og den påfølgende gruppering af sunier, shiiter, khawarijer og mutazilitere. Den beskriver hvordan kaliffer og fyrster, i islams navn, udøvede undertrykkelse i det rige, som på sit højdepunkt strakte sig fra Kina til Spanien. Gennem sit poetiske billedsprog søger forfatteren at spejle den arabiske kulturarv i nutiden og drager dermed paralleller mellem flere epoker i dette folks historie.\nDen syrisk-libanesiske digter ADONIS er uden sammenligning arabisk litteraturs største samtidsforfatter. Han er kendt for i sin poesi at sprænge rammerne for den traditionelle arabiske fortælleform. I kraft af hans kombination af det klassiske med moderne, ukonventionelle vendinger er han en fornyer af den arabiske tradition. I 2007 modtog han den prestigefulde Bjørnsonprisen i Norge. Hans navn nævnes ofte som favoritkanditat til Nobelprisen i litteratur.


Genbrugsvand skal give grøn gevinst | DenOffentlige.dk\nGenbrugsvand skal give grøn gevinst\nArtikel Miljøministeriet 28.01.13 0\nRegeringen og Enhedslisten har afsat otte millioner kroner til at undersøge, hvordan sekundavand kan bruges mere til produktion og rengøring og dermed bidrage til vækst. Når en kloakmester spuler kloakrørene rene med store mængder vand, og når en bil triller igennem vaskehallen for at få vasket vinduer og undervogn, sker det i dag med rent drikkevand. Det er dyrt og måske slet ikke nødvendigt.\nOtte millioner til partnerskaber\nDerfor har regeringen og Enhedslisten afsat otte millioner kroner til nye partnerskaber mellem virksomheder, forskningsinstitutioner og myndigheder, som skal undersøge, om der i højere grad kan bruges sekundavand i stedet for rent drikkevand. Sekundavand kan både være regnvand, vand som pumpes op fra undergrunden uden at blive renset, eller vand der bruges flere gange i produktionen.\n- Virksomhederne bruger de største mængder vand og har store udgifter til vand. Derfor skal vi undersøge, om eksempelvis en landmand ligeså godt kan bruge genbrugsvand til rengøring, om kloakkerne nødvendigvis skal spules med drikkevand, og om vi i det hele taget kan blive mere kritiske i vores brug af rent drikkevand, siger miljøminister Ida Auken.\nEksempelvis har virksomheden Ege Tæpper, som Miljøministeriet har støttet med grønne teknologimidler nedsat vandforbruget i farveafdelingen med 70 procent ved at genbruge vandet.\n- Det er nødvendigt, at vi bliver bedre til at genbruge vandet og lærer andre, hvordan man kan få det maksimale ud af vandet. Hvis vi bliver førende inden for dette felt, vil der være et enormt eksportpotentiale, som vil kunne bidrage til en grøn omstilling af Danmark Det vil spare virksomhederne penge, og der bliver brug for hænder til at udvikle og producere de vandbesparende løsninger, siger Ida Auken.\nMarked på 30 milliarder årligt\nEn undersøgelse fra det globale analyseinstitut med speciale i vandbranchen\nGlobal Water Intelligence fra 2011 viser, at markedet for teknologier til vandgenbrug er mere end fordoblet i løbet af de sidste fire år og udgør mere end 30 milliarder kroner om året.\n- Verden skriger på vand. Frem mod 2020 forventes det globale vandforbrug at stige med 45 procent, og rigtig mange lande er presset af manglen på rent drikkevand. Der er slet ingen diskussion om, at vi skal blive bedre til at genbruge vores vand. Kan vi gå forrest med nye løsninger i Danmark, kan vi få et stort eksportpotentiale, som samtidig er med til at løse et helt fundamentalt problem, siger Enhedslistens miljøordfører, Per Clausen.\nI dag mødes danske vandværker og miljøteknologivirksomheder til en konference om sekundavand i Odense, hvor også miljøministeren holder en tale.\nDe otte millioner til nye partnerskaber om genbrugsvand vil komme i udbud via Naturstyrelsen i løbet af foråret.


Hvededag lørdag den 28. august 2021 - Hvedevænget\nIgen i år inviteres til sensommer-fællesarbejde lørdag den 28. august 2021. Vi arbejder formiddag og eftermiddag afbrudt af en hyggelig frokost, som foreningen står for. Vi slutter med fællesspisning i foreningens telt om aftenen, hvor I selv medbringer maden. Foreningen sørger for drikkevarer hele fællesdagen og til aftenspisningen.\nGrøntudvalget og bestyrelsen har gjort sig nogle tanker om arbejdsopgaver. Bl.a. er der mulighed for beskæring af buske, kantbeskæring ved stier, lugning, maling af legeredskaber, udlægning af skærver på den sydlige parkeringsplads og reparation af basketboldpladerne.\nVi har nogle opgaver, som vi prioriterer at få gennemført. Men I har selvfølgelig også mulighed for at komme med forslag og ønsker. I må derfor meget gerne fremsende forslag til os.\nBørne- og aktivitetsudvalget har arrangeret hoppeborg og slush ice samt aktiviteter med skattejagt og ansigtsmaling.\nAf hensyn til planlægning og indkøb beder vi om svar – OGSÅ hvis I ikke kommer – ved mail eller ved returnering af tilmeldingskuponen du finder ved at klikke her i postkassen i Hvedevænget 13 senest søndag den 22. august.


Kinas Green Rural Revival Programme vinder FN’s største miljøpris | gbtimes.com\nKinas Green Rural Revival Programme vinder FN’s største miljøpris\nZhejiang Provinsen i den østlige del af Kina. (Photo: www.unenvironment.org)\nKinas Zhejiang Provins Green Rural Revival Programme har modtaget en Champions of the Earth pris, som er FN’s største miljøpris, i onsdags.\nBekendtgørelsen kommer før et galla event i New York på sidelinjerne af det 73ende Forenede Nationers General Assembly.\nDette fantastiske genoplivningsprojekt blev ”tildelt prisen for Inspiration and Action, for transformationen af et tungt forurenet området med floder og åer i Kinas Zhejiang Provins. Dette ekstraordinære succesfulde miljøgenetableringsprogram, viser styrken af at have økonomi og miljøudvikling sammen,” ifølge en udtalelse af FN.\nProgrammet blev igangsat af Kinas præsident Xi Jinping i år 2003, med henblik på at bringe Zhejiang Provinsen tilbage fra kanten af ødelæggelse. På daværende tidspunkt var antikke huse under reparation, flodbredderne var kollapset og vandet blev sort grundet udledningen af indenlandsk industrielt spildevand.\nProjektet omfattede vandforvaltning, affaldsforvaltning og genbrug for at transformere provinsen.\nEfter seks års arbejde har 97 procent af landsbyerne, samt 30 millioner indbyggere i Zhejiang nu rene floder og rent drikkevand.\nI andre kategorier under Champions of the Earth, blev Frankrigs præsident Emmanuel Macron og Indiens premiereminister Narendra Modi anderkendt i kategorien for Policy Leadership’, for deres arbejde ved International Solar Alliance, og for at promovere et korporativt samarbejde inden for miljøbeskyttelse.\nCochin International Airport i Indien vandt dette års ’Entrepreneurial Vision’ pris, mens Joan Carling blev tildelt en pris for hendes arbejde, som en af verdens mest fremstående forsvarer af miljø- og indfødtes rettigheder.\nKinas Saihanba Forest Farm i Heibei Provinsen vandt Campions of the Earth Award i 2017.\nKinesisk viceudenrigsminister får FN-post


Når yoga stresser - Mind Hero\nby Mette | jun 17, 2019 | Læring og inspiration | 0 comments\nNår yoga giver symptomer på stress\nMental sundhed, trivsel og stress optager mange mennesker. Da jeg startede som teamleder var en håndfuld medarbejdere sygemeldte med en fysisk tilstand på stress, og nogle af medarbejdere udviste reaktioner på stress. Jeg har en stor indsigt, viden og empati for mennesker, som har en følelse, reaktion og tilstand af stress. Jeg har selv oplevet, at have alvorlig stress og det tog mig ½ år at få balanceret mit nervesystem.\nFlere undersøgelser tyder på, at vi i Danmark endnu ikke har haft succes med at nedbringe antallet af medarbejdere, som føler sig stresset på jobbet (http://nfa.dk/da/Forskning/Strategiske-forskningsomraader/Psykosocialt-arbejdsmiljo/psykforedrag/Stress-i-arbejdslivet).\nI den nyeste danske undersøgelse af arbejdsmiljø og helbred (NFA 2018) angiver 13,6 pct. af deltagerne, at de har følt sig stresset ’hele tiden’ eller ’ofte’ inden for de seneste 2 uger. Blandt de grupper, der særligt ofte føler sig stressede, er læger, gymnasielærere og socialrådgivere. Blandt de, der sjældent føler sig stressede, bygge- og anlægsarbejdere, militærpersonale, tømrer og snedkere.\nDen hyppigste årsag til stress er ifølge undersøgelsen arbejdet. For de der angiver, at de har følt sig stresset ofte eller hele tiden, er arbejdet for 94,9 pct.s vedkommende en del af årsagen. Over halvdelen – 54,4 pct. – angiver udelukkende arbejdet som kilde til deres stress, mens 40,5 pct. angiver, at det er en kombination af arbejde og private forhold, der har gjort dem stressede. Kun 4,9 pct. angiver privatlivet som den vigtigste kilde til stress (https://arbejdsmiljodata.nfa.dk/).\nStressforeningen er bekymret for konsekvenserne af stress og fastslår, at det er et stort problem for rigtig mange danskere.\n20% af den danske befolkning i løbet af et år have problemer med mental sundhed. Det svarer til 700.000-800.000 voksne danskere\nUbehandlet stress forårsager over halvdelen af alle depressioner og angstlidelser (http://www.stressforeningen.dk/stress-og-statistik/)\nDe ovennævnte tal er kun toppen af isbjerget. Jeg har selv været en del af statistikken.\nJeg havde et meget spændende arbejde, som var krævende og risikofyldt ( https://amid.dk/viden-og-forebyggelse/psykisk-arbejdsmiljoe/stress/viden-om/risikofaktorer-i-arbejdet-der-kan-udloese-stress/). Min forhenværende arbejdsplads havde fokus på mental sundhed og stress og tilbød mig et mindfulness kursus. Det var rigtig lærerigt og jeg fik en masse brugbare redskaber. Problemet var bare, at det ikke kun var min arbejdsopgaver, som gav anledning til reaktioner på stress, men derimod mit privat liv. Min far døde pludseligt 1 år forinden, min mand var sygemeldt med stress og min mor var terminal syg med cancer. Så selvom jeg gik ned i tid og fik støtte på mit arbejde- så var der fortsat en masse parameter på min hjemmefront som stressede mig og som jeg ikke kunne lave om. Retrospektiv så arbejdede jeg hver aften, når jeg havde lagt mine børn i seng. Jeg havde ofte svært ved at sove og var derfor ikke udhvilet når jeg stod op, men først efter en kop kaffe (eller 2).\nJeg stod tidligt op for at nå at besvare mails inden jeg tog afsted på arbejde- og inden mine børn vågnede. På den måde følte jeg mig forberedt på dagen og ikke kun arbejdede reaktivt og på bagkant. Men jeg var altid bagud og forsinket- med alt og det var altid andres skyld. Jeg kunne ikke kende mit spejlbillede, jeg så anderledes ud, træt og energi forladt. Fysisk havde jeg en konstant uro i min krop, hjertebanken og ondt i maven. Jeg brugte mine redskaber fra mindfulness kurset, men det tog kun toppen af isbjerget. Jeg var aldrig nærværende og lyttede ikke efter hvad folk sagde til mig. Min krop kørte på autopilot og jeg synes mit liv var gråt og uden mening. Jeg havde kronisk dårlig samvittighed – overfor alle: min mand og børn, min mor og søster, mit arbejde…Jeg længdes efter den gamle Mette- hende den energiske, sjove og smilende. Hende med overskud. Hun var væk, jeg kunne ikke finde hende mere. Nogle gange overvejede jeg, om jeg var begyndt at have en Alzheimers sygdom, jeg huskede nemlig enormt dårligt og var meget ukoncentreret. Jeg glemte mine aftaler og var så ineffektiv i min opgaveløsning- at jeg egentlig ikke forstå hvorfor jeg ikke blev fyret – noget før. Mine kollegaer har været meget forstående overfor mig, nok fordi mit privat var præget af så meget kaos.\nEn dag da jeg kom på arbejde og tændte for computeren, kunne jeg ikke huske mit password. Og så begyndte jeg at græde, det hele blev simpelthen for meget for mig. Jeg fik et stort kram af min kollega og ringede til min chef og fik akut ferie. Set i bakspejlet, skulle jeg nok have været sygemeldt, men jeg synes ikke min arbejdsplads skulle betale for min problemer og stress forårsaget primært i mit privatliv. Selvom jeg havde en meget belastet funktion, men jeg følte at det var min egen skyld.\nJeg har altid været en superwoman og ikke sådan én som fik stress. Jeg skulle bare lige have lidt ferie og ro. De efterfølgende 4 uger var jeg hjemme og lavede ingenting, andet end at være ude i naturen og få ro på mit nervesystem. Jeg begyndte at sove bedre og have mere overskud. Min mor fik det værre og havde ikke langtid tilbage. Jeg fik derfor bevilget plejeorlov og dermed tid til at være sammen med hende i den sidste tid. Det var den bedste beslutning jeg nogensinde har truffet. Det betød også mere tid til mig selv og en refleksion over meningen med livet. Jeg havde en følelse af, at jeg skulle lave noget andet, men jeg viste bare ikke hvad og havde ikke modet til at sige op- fordi mit arbejde gav tryghed og en økonomisk stabilitet. Heldigvis havde jeg en chef som så nogle potentialer i mig, som jeg ikke selv så og opsagde mig. Det er jeg så taknemmelig for den dag i dag, fordi hun ville mig det bedste og jeg turde ikke selv tage mig alvorligt.\nJeg brugte de efterfølgende mdr. på mig selv og min healing. Jeg startede til SMART træning og blev bevidst om hvor stresset min krop og nervesystem havde været og at det tog længere tid end forventet at komme ovenpå igen. Jeg gav mig selv den tid- som en investering. Og startede på en spirituel lederuddannelse, for at lede mig selv og få kontakt til min intuition og meningen med mit liv.\nNu er jeg her- på den anden side og min rygsæk med livets erfaringer er blevet rigere, men jeg er lykkelig og taknemmelig. Jeg har en vidunderlig mand og børn og et godt helbred. Jeg har presset min krop til det aller yderste i rigtig mange år, men fået en ny chance.\nMit budskab er derfor, at yoga kan give stress- hvis du allerede er presset i din hverdag. Så skal du ikke presse din krop yderligere, du skal netop lytte til din krop og få ro og nærvær i din dagligdag. Du skal nærmere STOP DIG SELV og tage imod en kærlig hånd. Du har behov for hjælp.\nDu skal prioritere din mentale sundhed og optimere dine ressourcer. Du skal lære at være i en proces og ikke stræbe efter målet- hvis det har for store konsekvenser for dig selv og dine relationer.\nMin mission er, at du tager lederskab for din mentale sundhed, ser dit potentiale og kan integrere redskaberne i din dagligdag.